epikk
Store norske leksikon,Språk og litteratur,Litteraturvitenskap,Sjangerlære,epikk
Epikk er fortellende litteratur. Epikk regnes om en av hovedsjangerne i litteraturen. De andre hovedsjangrene er lyrikk, drama og sakprosa.
Historie I antikken var eposet den dominerende episke undersjangeren. I løpet av opplysningstiden ble slike lange fortellende dikt i bunden form erstattet av romanen, som i motsetning til eposet er skrevet på prosa, og som ofte omhandlet livet til et individ som samtidens lesere kunne kjenne igjen fra sin egen livserfaring. Romanen ble i løpet av 1800-tallet den mest dominerende av de skjønnlitterære sjangrene, og det har utviklet seg en rekke undersjangere. Episke (fortellende) undersjangere Epos er et langt fortellende dikt i bunden form. De handler om virkelige eller oppdiktede hendelser som ligger tilbake i tid.  Edda-kvadene er norsk-islandske fortellende heltedikt, som står i samme tradisjonen som epos.   Sagaer er en type norsk-islandske fortellinger, skrevet på norrønt i tidsrommet cirka 1160–1400.  Pikareskromanen var en fortellende sjanger som var populær på 1500-tallet. Pikareskromanen handlet om en skøyer eller eventyrer.   Romanen er en lang oppdiktet historie. Romanen har også en rekke undersjangere.  Krim er underholdende, spenningsfylte fortellinger om etterforskning og oppklaring av forbrytelser.  Fantasy er fortellinger der leseren bes godta det fantastiske, utrolige og umulige.  Novellen er en kort, oppdiktet historie. Les mer i Store norske leksikon epos roman novelle